Alsoe als over een wile tijts gelede jouffr katlijne van wijtvleet die wijf es jans
tsarnts t eend zijden lambrecht vanden velde die nae der stat recht van lieven
beleit es totten goeden have en erve henrix wile van holzeten en jouffr lijsbetten
wilen van erbogheem sijns wijfs ter ande en derfgename der selver wijlen jouffr
lijsbette ter derder voe den raide vander stad zeke handelinge en questie va rechter
hebben gehadt om dat de selve jouffr meynde dat huer inde testamete der selver
wile gehuysschen gelate waen x mudden corens der maten van loven erfpachts
vand welken zij vsochte dat huer de vors lambrecht guedinge en vestich
dade achtvolgende den inhoude des vors testaments begripende onder dande
dat de voirs lambrecht elke legatar sijn legaet met sijne vors scepen brieve
soude vestige en doen volgen en dat des vors lambrechts beleit tot dien ynde
en meynigen ond scepen van loven was geleecht beghende en versuekende
den vors lambrechte hier toe onderwijst oft uutlijc dair toe bedwonghen
te werdde p te voirder want zij de selve x mudde corr met alleene
en hadde uut zaken vande vors testamente mair oic bij crachte van
huweliker vorweerde gemct dat huer die alse mette vors janne vgaerde
vande vors wile gehuyssche testamentmaken in huwelik vorweerde waen
gegeve alsoe tselve testament dat volcomelijc uutwijsde jegen dwelc
nae dat hem de vors lambrecht willich pnteerde hier af te doen des
den raide vander stad duncken soude datter van reden en rechts wegen toe
behoirde meynende wes den vors janne tsarnts oft sijne wive hier af
volghde dat hem dat bij machte sijns vors beleits inne staen soude voir
sulken last als hij als borghe des vors jans tsarnts en sijns wijfs hadde
de vors erfgenamen hen vantweerdende hoopte bij duversen reden die
zij beyde mondelinge en bij met gescrifte den raide vand stat opende
dat hen dat versueck gheen ontstade doen en soude noch sculdich en wae
te doen noch dat de vors lambrecht die guedinge niet doen en soude noch
dat de voirs jan tsarnts noch sijn wijf de vors thien mudde corens
niet sculdich en wae te hebben sene sundlinge bij dien dat de vorscr
jan tsarnts die een vande executeurs des testaments der voirscr wilen
gehuysschen geweest was in diversen manien yegen dinhoude vande
vors testamente hadde gedaen begripende onder dande in een clausele
wie dade in rien vanden testamente dat hij van zijne legate soude sijn
geprineert En hadde oic tgeheel bewynt der selver executien gehadt